पाएं अपने शहर की ताज़ा ख़बरें और फ्री ई-पेपरडाउनलोड करें
केंद्रीय माध्यमिक शिक्षा बोर्ड (सीबीएसई) ने एफिलिएशन के लिए स्कूलों द्वारा आवेदन जमा करने की समय अवधि को आगे बढ़ा दिया है। इसके लिए सीबीएसई ने नोटिफिकेशन जारी कर आदेश दिए हैं कि अब स्कूल एफिलिएशन के लिए आवेदन 30 जून तक कर सकते हैं। सीबीएसई ने अपग्रेडेशन और एक्सटेंशन के लिए भी तारीख बढ़ा दी है।
सीबीएसई ने यह फैसला कोरोना की स्थिति को देखते हुए लिया है। सहोदय स्कूल काॅम्प्लेक्स के अध्यक्ष डॉ. राजन लांबा ने बताया कि सीबीएसई स्कूलों को तीन या पांच साल के लिए मान्यता देता है। इस अवधि के बाद स्कूलों को मान्यता रिन्यू कराने के लिए फिर आवेदन करना होता है। इसके अलावा नए स्कूलों को भी संबद्धता, अन्य बोर्ड से बदलाव के लिए भी सीबीएसई में आवेदन करना होता है। जिले में 131 सीबीएसई स्कूल है, जो समय रहते आसानी से आवेदन कर सकेंगे।
नवोदय ने कक्षा छठी में एडमिशन के लिए एंट्रेस टेस्ट को किया स्थगित
नवोदय विद्यालय समिति ने कक्षा छठी के जवाहर नवोदय विद्यालय एंट्रेस टेस्ट-2021 स्थगित कर दिया है। जो विद्यार्थी 16 मई को होने वाले एडमिशन टेस्ट देने वाले थे, वे अभी परीक्षा नहीं दे पाएंगे। विद्यार्थी एग्जाम से जुड़ी जानकारी वेबसाइट से प्राप्त कर सकते हैं। जबकि इससे पहले परीक्षा 16 अप्रैल को आयोजित की जानी थी। परीक्षा को स्थगित कर दिया गया, कोरोना महामारी की स्थिति को देखते हुए दूसरी बार एंट्रेस एग्जाम स्थगित किया गया है।
विद्यार्थी असेसमेंट को लेकर कर रहे इंतजार
कोरोना महामारी के कारण सीबीएसई कक्षा दसवीं की परीक्षाएं रद्द व बारहवीं कक्षा की स्थगित करनी पड़ी हैं। विद्यार्थी अब कक्षा दसवीं व बारहवीं के इंटरनल असेसमेंट को लेकर बोर्ड के दिशा-निर्देश का इंतजार कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn